VADÁSZ-SKEET SZABÁLYZAT
(MSSZ koronglövő szakági döntés alapján elfogadva)
100 korongos versenyszám férfi, női, veterán és junior korcsoportban.
A szabályok általában megegyeznek az olimpiai skeet szabályaival!

ÁLTALÁNOS SZABÁLYOK
A verseny kezdete előtt páratlan számú zsűrit kell kijelölni.
A verseny előtt a pályát a zsűrinek át kell venni, a versenyzőknek be kell mutatni.

A rendezők köréből csak egy fő kerülhet a zsűribe!

Országos Bajnokság előtti napon a rendezők kötelesek edzéslehetőséget biztosítani a résztvevő versenyzőknek.
A LŐTÉR

A lőtér méretei, lőállásai, stb. megegyeznek az olimpiai skeet paramétereivel.

A korongok dobási távolsága 60-65 m (63).
A LŐSZER
Max. 12/70 sörétes lőszer, max. 2,5 mm-es sörétnagyság, max. 28 gr-os söréttöltet használható.
A VADÁSZ-SKEET VERSENYEK LEBONYOLÍTÁSA

Lövés sorrend:
1. lőállás:   nagytorony + doublé

2. lőállás:   nagytorony + kistorony + doublé

3. lőállás:   nagytorony + kistorony + doublé

4. lőállás:   nagytorony + kistorony + doublé

5. lőállás:   nagytorony + kistorony + doublé

6. lőállás:   nagytorony + kistorony + doublé

7. lőállás:   doublé

A korong kérése vadászállásból vagy olimpiai skeet tartásból történik.

Korong kérése hanggal történik. A korongnak 0-1 mp-en belül (kézi indításnál is azonnal). meg kell jelenni. Késleltetés nincs!
Minden szóló korongra duplázni lehet.

A korongokat a balesetveszély miatt (tornyok, épület meglövése) lehetőség szerint a

 pálya határain belül kell meglőni (pálya jelzőkarókig).
A doublé korongoknál a lövések sorrendje nincs meghatározva.

Együttes találat esetén az eredmény „találat-találat”.

BÍRÁSKODÁS

Eredményjelző tábla használata előírt. Amennyiben az adott lőtéren nincs, oldalbírót kell kijelölni a rottét befejező versenyzők közül az eredmények folyamatos regisztrálására.
SZÉTLÖVÉSEK
Az első három helyezés eldöntésére, sorsolás után, 25 korongos teljes rottéra kerül sor,

további egyenlőség esetén, sorsolás után az olimpiai skeet alapverseny KO szabálya
alkalmazható (négyes doublé).
